CELEX: C2004/190/32
Language: et
Date: 2004-07-24 00:00:00
Title: Kohtuasi T-181/04: Hagi, mille esitas 17. mail 2004 Nathalie Heinen Euroopa Ühenduste Komisjoni vastu

24.7.2004   
            
            
               ET
            
            
               Euroopa Liidu Teataja
            
            
               C 190/19
            
         
      HAGI, mille esitas 17. mail 2004 Nathalie Heinen Euroopa Ühenduste Komisjoni vastu
   (Kohtuasi T-181/04)
   (2004/C 190/32)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 17. mail 2004 hagi, mille on esitanud Euroopa Ühenduste Komisjoni vastu Nathalie Heinen, elukohaga Ottignies'is (Belgia), keda esindavad advokaat Sébastien Orlandi, advokaat Albert Coolen, advokaat Jean-Noël Louis ja advokaat Etienne Marchal, kes on valinud endale kohtudokumentide kättetoimetamise aadressi Luksemburgis.
   Hageja esitab esimese astme kohtule järgmised nõuded:
   
               —
            
            
               Tühistada konkursi COM/PB/02 žürii otsus, millega keelduti hageja nime reservnimekirja kandmast;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Sisekonkursi COM/PB/02 (kategooriast C kategooriasse B üleminekuks) katsetel osalenud hageja vaidlustab žürii otsuse teda mitte kanda reservnimekirja suulise katse tulemuste põhjal, mis olid ebapiisavad vaatamata sellele, et nad olid kõrgemad, kui põhimõtteliselt nõuti.
   Oma nõuete toetuseks viitab hageja konkursiteate rikkumisele ning võrdsuse ja mittediskrimineerimise põhimõtete rikkumisele.
   Hageja täpsustab, et kuigi konkursiteade näeb ette, et kandidaadid peavad oma kandideerimisavalduses näitama ära keele, milles nad soovivad kirjalikku ja suulist katset sooritada, võimalusega valida suuliseks katseks erinev keel, kusjuures selline valik on lõplik, siis mõned kandidaadid said keelevalikut muuta pärast kandideerimisavalduse esitamist ja osad isegi suulise katse päeval.